Balan habeen kallah arrooryaad ayey leedahay Raagge waaga ayuu qoorta ku qaaday, waxa uu subaxnimaddii la kulmay Farsamo yaqaankii guriga u dhisi lahaa, waxa kale oo uu soo iibsaday Garaash baabuurta lagu sameeyo laguna iibiyo maadaame Raage uu biraha baabuurta aad u kala yaqaan, labadii wiil ee uu abtiga u ahaa meesha ayuu ka shaqaaleeyay, labo bil gudahood Raagge waa u kala kacday, waxa uuna xiriir weyn la yeeshay shirkado waaweyn oo ganacsi oo dhoofin iyo soo dejin ah, xarumo badan oo ganacsiyo kala duwan ahna waa furey, maqaayado, garaashyo waaweyn oo baabuurta lagu sameeyo laguna iibiyo.
